वैसे मुलायम सिंह समाजवादी के पूर्व अध्यक्ष है और वर्तमान में सपा के मार्गदर्शक मंडल में है। एक किस्सा मशहूर है की अपने जवानी के दिनों में जब प्रदेश और देश में कांग्रेस की सरकार थी तो एक कवि सरकार विरोधी कविता पढ़ रहा था और कांग्रेस सरकार के आदेश पे एक पुलिसवाला उसे उसकी कविता पढ़ने नहीं दे रहा था उतने में मुलायम सिंह जो की एक पहलवान भी थे उन्होंने उस पुलिसवाले को उठा के मंच से फेंक दिया था। इतना गुस्सा था उनके अत्याचार को ले के ,इसी के चलते लोहिया जी के भी संपर्क में रहे और कांग्रेस सरकार और सरकारी तंत्र के दुरुपयोग के खिलाफ लड़ते भी रहे और फिर एक दिन खुद मुख्यमंत्री बन गए। लगा यही की अब जा के सरकारी तंत्र सही करेगा लेकिन इनके शासन में गुंडई और ज्यादा बढ़ गयी,हाँ फर्क बस इतना था की अब गुंडों के नाम बदल गए थे। और फिर उन्होंने खुद ही सरकारी तंत्र का दुरूपयोग शुरू कर दिया,इतिहास ने उनका गेस्ट हाउस कांड भी देखा जो की यूपी के लोकतंत्र पे एक काला धब्बा है आज भी। और सारी जिंदगी कांग्रेस के खिलाफ संघर्ष करने के बाद आज उनकी पार्टी कांग्रेस से गठबंधन करके चुनाव लड़ रही है।